กรมทางหลวง ยกเลิกโครงการตัดโค่นต้นยางนาขนาดใหญ่ริมถนนทางหลวงสาย 23 ยโสธร - บ้านย่อ จังหวัดยโสธร หลังรับฟังความคิดเห็นจากทุกภาคส่วน
กรมทางหลวง ยกเลิกโครงการตัดโค่นต้นยางนาขนาดใหญ่ริมถนนทางหลวงสาย 23 ยโสธร - บ้านย่อ จังหวัดยโสธร หลังรับฟังความคิดเห็นจากทุกภาคส่วนนายสราวุธ ทรงศิวิไล อธิบดีกรมทางหลวง ชี้แจงกรณีมีการกล่าวหาว่ากรมทางหลวง เตรียมตัดโค่นต้นยางนาขนาดใหญ่ ออกจากแนวถนนทางหลวงสาย 23 ยโสธร - บ้านย่อ จังหวัดยโสธร เพื่อปรับปรุงเส้นทาง หลายสิบต้น โดยยืนยันว่า กรมทางหลวงได้ทำหนังสือถึงผู้ว่าราชการจังหวัดยโสธร ไปเมื่อวันที่ 1 พฤษภาคม 2563 เพื่อขอยกเลิกโครงการปรับปรุงถนนดังกล่าว ส่วนข้อเท็จจริงเกี่ยวกับโครงการพื้นที่เขตทาง ทั้งสองข้างไม่ได้อยู่ในเขตป่าสงวนแต่อย่างใด แต่อยู่ในทางหลวงแผ่นดินหมายเลข 23 ตอน ยโสธร - บ้านย่อ ระหว่าง กม.182+600 - กม.185+000 เป็นถนน 4 ช่องจราจร กว้าง 19 เมตร สำหรับสาเหตุของการดำเนินโครงการดังกล่าวเป็นการปรับปรุงถนน เพื่อแก้ไขปัญหาการเกิดอุบัติเหตุ เนื่องจากมีข้อร้องเรียนระบุถึง ตัวอย่างอุบัติเหตุ คือ แนวถนนบริเวณ กม.185+000 เป็นโค้งหักศอก คอขวด เป็นสาเหตุให้รถที่วิ่งมาด้วยความเร็วเสียหลัก ทัศนวิสัยการมองเห็นถูกบดบังด้วยต้นไม้ขนาดใหญ่ ทำให้รถที่ออกจากซอย 2 ข้างทาง มองไม่เห็นรถที่วิ่งมาบนถนนสายหลัก ทำให้เกิดการเฉี่ยวชนบ่อยครั้งอย่างไรก็ตาม ย้ำว่า โครงการดังกล่าวยังอยู่ในขั้น การเตรียมความพร้อมโครงการเท่านั้น ซึ่งที่ผ่านมา ได้ดำเนินการจัดรับฟังความคิดเห็นของประชาชนเกี่ยวกับการตัดต้นไม้ในเขตทางหลวงที่ติดขัดงานก่อสร้าง เพื่อเป็นเครื่องยืนยันว่ากรมทางหลวงปฏิบัติถูกต้องตามขั้นตอนกฎหมาย และรับฟังความคิดเห็นของประชาชนในพื้นที่เสมอ